《游庐山初入东林雨中》
明代·袁宏道

穷天刻冷翠，浓雨洗幽青。湿云坼西岭，坐见武吕晴。

远公昔庵此，莲花漏初成。岩窦列宗雷，石梵彻天清。

想像醉五柳，颠颓望釜铛。旷心闻法语，啼儿畏锦嫦。

达哉远师鉴，礼法怜祼裎。客儿虽百醒，不以易一酲。

千二百岁后，白藕无根荣。莲宗启未社，唐子惭道盲。

掬流浣尘貌，寒潭吹古腥。山僧如石瘦，莲堂空几楹。

作者简介：袁宏道（1568～1610）明代文学家，字中郎，又字无学，号石公，又号六休。汉族，荆州公安（今属湖北公安）人。宏道在文学上反对“文必秦汉，诗必盛唐”的风气，提出“独抒性灵，不拘格套”的性灵说。与其兄袁宗道、弟袁中道并有才名，合称“公安三袁”。